[{"text_idx": "#000000", "text": "Teadvuse praktiline kasutamine. Kuidas vabaneda emotsioonide kammitsaist ja nautida elamise ro\u0303o\u0303mu \u2013 Osta raamat"}, {"text_idx": "#000001", "text": "Praktilisi teadmisi ta\u0308is ka\u0308siraamat, mis pakub sulle va\u0308lja lahenduse, kuidas vabaneda ja\u0308a\u0308davalt ha\u0308irivatest emotsioonidest ja elada elamisva\u0308a\u0308rsemat elu. Raamat annab sulle tarviliku teekaardi enda sees toimuvate protsesside paremaks tundma o\u0303ppimiseks ja juhtimiseks ning o\u0303petab lihtsa viisi, kuidas vaigistada ha\u0308irivaid mo\u0303tteid, et saada tagasi sisemine rahu ja vaikus. Vastavaid tehnikaid ning soovitusi saavad rakendada juba nii lapsed, noored kui ka ta\u0308iskasvanud. Sisemine tasakaal on va\u0308ga oluline nii o\u0303ppimise kui o\u0303petamise tulemuslikkuse saavutamisel."}, {"text_idx": "#000003", "text": "Raamat \u201eEmotsioonid. Inimkonna suurim so\u0303ltuvus.\u201c avab igaku\u0308lgselt emotsioonide teadvustatud ja teadvustamata mo\u0303ju meie elus. Kogeme iga pa\u0308eva ku\u0308mneid erinevaid emotsioone, millest tihti so\u0303ltub meie elukvaliteet. Raamat seletab lahti soovimatute emotsioonide tekkemehhanisme ning annab lihtsaid na\u0308puna\u0308iteid, kuidas saavutada parem tasakaal keerulistes olukordades. Raamat annab ha\u0308id soovitusi, mida on kerge rakendada nii o\u0303petajatel, noortel kui lapsevanematel."}, {"text_idx": "#000005", "text": "Gunter Pauli enda kirjutatud 365 lastelugu, mis jutustavad teemadest, millest lasteraamatud enamasti vaikivad \u2013 tulevikuu\u0308hiskonnast, tulevikuto\u0308o\u0308st ja u\u0308hiskonna muutuvatest vajadustest. Need lood ei anna valmis lahendusi, vaid a\u0308rgitavad lapsi ise uurima, avastama, katsetama ja ja\u0308rgi proovima. Esimese kaheteistku\u0308mne eesti keeles ilmunud raamatuga saad tutvuda siin:"}, {"text_idx": "#000006", "text": "U\u0308ks po\u0303hilugusid Gunter Pauli lugude seerias, milles uurime viit looduse kuningriiki (prokaru\u0308oodid, protistid, seened, taimed ja loomad). Tutvume ka nende kuningatega ja elu evolutsiooniga Maal. Sellest loost on palju o\u0303ppida!\nLoo muusaks on Lynn Margulis, u\u0308likooli professor, kes on tunnustatud oma to\u0308o\u0308 poolest rakubioloogia ja mikroobide evolutsiooni vallas. Ta on hinnatud ka oma panuse poolest James E. Lovelocki Gaia ideesse, mis ka\u0308sitleb elu maal isereguleeruva su\u0308steemina. Tema raamat Five Kingdoms: An illustrated guide to the phyla of life on Earth annab tervikliku klassifikatsiooni kogu elu kohta Maal."}, {"text_idx": "#000008", "text": "Seltskond baktereid arutab mo\u0303ningase u\u0308leolekuga inimeste ka\u0308itumise ja hoiakute u\u0308le. Nad peavad plaani luua uus eluvorm, mis to\u0303estaks kui va\u0308he homo sapiens teab bakterite geniaalsusest. Lugu ra\u0308a\u0308gib, et planeedi vanim eluvorm va\u0308a\u0308rib austamist ja et on tark mitte kahjustada seda, mida me veel lo\u0303puni ei mo\u0303ista.\nLoo muusaks on Vandana Shiva, u\u0308ks maailma va\u0308ekamaid liidreid nii mo\u0303ttejo\u0303ult kui tegevushaardelt, keskendudes keskkonna, naiste o\u0303iguste ja rahvusvaheliste suhete teemadele. 1991 asutas ta oma kodumaal Indias rahvusliku liikumise Navdanya, et kaitsta elusressursside mitmekesisust ja terviklikkust ning eelko\u0303ige u\u0308rgsete viljade seemneid."}, {"text_idx": "#000011", "text": "U\u0308ks ko\u0303ige kuulsamaid Gunter Pauli lugusid, mis on to\u0303lgitud rohkem kui 20 keelde u\u0308le maailma. Noor ja na\u0308ljane hiir kohtub majesteetliku o\u0308o\u0308kulliga, kes istub o\u0303unapuu otsas. Nad vestlevad inimestest ja nende oskusest raskusjo\u0303udu va\u0308lja arvutada. Hiir osutub va\u0308ga nutikaks ja ku\u0308sitleb o\u0308o\u0308kulli, et selgitada va\u0308lja kas ta teab kuidas o\u0303un puu otsa sai! Hiir ku\u0308sib: \u201eKas o\u0303unad lendavad?\u201c See lugu on loodud abistama lapsi \u201ekastist va\u0308lja\u201c mo\u0303tlemisel ja avastamisel, et neil endil on vaja ku\u0308sida erinevaid ku\u0308simusi selleks, et teaduse ja looduse kohta rohkem teada saada.\nLoo muusaks on teadlane Fritjof Capra, kelle esimesest raamatust \u201eThe Tao of Physics\u201c sai 1970-tel bestseller. Tema erilise ta\u0308helepanu all on paradigmamuutused bioloogias, meditsiinis, psu\u0308hholoogias ja majanduses. Ta on Californias asuva o\u0308kokirjaoskuse keskuse Center for Ecoliteracy looja ja direktor."}, {"text_idx": "#000012", "text": "Veetlev rebane pu\u0308u\u0308ab veenda karu jagama oma kala, nimetades liiga palju omamist ja selle mitte jagamist varguseks! See ei ole vo\u0303o\u0303ras mo\u0303iste ja teame ju, et inimeste to\u0303ekspidamistest oleneb, kas abivajajatele minnakse appi vabatahtlikult vo\u0303i kohustuslikus korras. See lugu juhib ta\u0308helepanu, et on oluline teadvustada erinevaid vaatenurki ja austada erinevaid la\u0308henemisi samale teemale vo\u0303i olukorrale.\nLoo muusaks on arst ja teadlane Abdul Salam Al-Majali, kes on Kolmanda maailma Teaduste akadeemia kolleegiumi liige ja Islami Teaduste Akadeemia asutaja. Ta on saanud mitmeid autasusid ja olnud mitmetel va\u0308ljapaistvatel ametikohtadel rahvuslikul ja rahvusvahelisel tasandil: tervishoiuminister ja Jordaania u\u0308likooli president, haridusminister, peaminister ning kaitse- ja va\u0308lisminister."}, {"text_idx": "#000013", "text": "Gunter Pauli esimesena kirjutatud lugu, mille peategelane puu kaalub metsa ko\u0303ige tugevamaks ja va\u0308ljapaistvamaks puuks saamist ning arutleb, milline osa on selles protsessis mullal, veel, tolmeldamisel, fotosu\u0308nteesil ning taustal toimetavatel seentel, ussikestel, sipelgatel ja bakteritel. Puu saab aru, et oma panuse annavad ko\u0303ik, nii suured kui va\u0308ikesed, ning et metsa terve o\u0308kosu\u0308steemi toimimisel ei teki ja\u0308a\u0308tmeid.\nLoo muusaks on Melva Ine\u0301s Aristiza\u0301bal Kolumbiast, kes lo\u0303i meetodi erivajadustega laste lugema ja kirjutama o\u0303petamiseks ning rajas tervikliku rehabilitatsiooni programmi erivajadustega inimestele (Pripe). Ta selgitas ja o\u0303petas lapsevanematele ja piirkonna elanikele, kuidas erineva tasemega vo\u0303imekusi kogukonna igapa\u0308evaellu lo\u0303imida. Tema ettevo\u0303tmine oli edukas, sest see to\u0303stis laste enesehinnangut ja ise endaga toimetulemist ning andis neile vabaduse suhelda vabalt tavaliste lastega."}, {"text_idx": "#000014", "text": "Selles loos uurime to\u0308o\u0308stusliku sigade ja kanade tootmise tagaja\u0308rgesid ning po\u0303llumajanduse arengut agroto\u0308o\u0308stuseks. Loomad ei ole loodud sellistes tingimustes elama ja nende ka\u0308itumine kipub muutuma agressiivseks, kuna loomad on stressis ja neil on igav.\nLoo muusaks on Karl Ludwig Schweisfurth, teistsuguse vaatega lihato\u0308o\u0308stuse rajaja, kes rajas ka fondi, mis kannab ta perenime ning kutsus kokku meeskonna, mis uurib viise toota ko\u0303rge kvaliteediga toitu keskkonda austades. Ta on va\u0308itnud, et halvasti koheldud loomade liha toiteva\u0308a\u0308rtus ja kvaliteet ei saa mitte kunagi hea olla."}, {"text_idx": "#000015", "text": "U\u0308ks suurimaid va\u0308ljakutseid, millega maailm silmitsi seisab, on na\u0308lg. Seda on vo\u0303imalik ko\u0303rvaldada! Vo\u0303tmeku\u0308simus on leida viisid, kuidas va\u0308hendada toidu a\u0308raviskamist. Selles loos vaatame mo\u0303nda vanimatest toidu sa\u0308ilitamise tehnikatest, et toit pu\u0308siks ko\u0303rge toiteva\u0308a\u0308rtusega ja jo\u0303uaks lauale aastaringi.\nLoo muusaks on Takeo Koizumi, kelle erialaks on pruulimine ja ka\u0308a\u0308ritamine. U\u0308ldiselt peetakse Koizumit u\u0308heks parimaks Jaapani toidu asjatundjaks maailmas ning iseloomustatakse kui o\u0303petlast fermenteerimise alal."}]